Claude Hagège a zo kelenner e Skolaj Bro-Frañs ha rener war studioù e Skol Bleustrek an Uhelstudioù.  Bez ez eo oberour dek levr war ar gomz. Aet eo, evit ren e enklaskoù war ar yezhoù eus Afrika da Okeania, eus Europa dar  bed arabek, eus Bro-Sina da virvaoù Indianed Amerika.  Deut eo da vezañ brudet gant div oberenn -  An den a gomz  (1985) hag  Ar galleg hag ar chantvedoù  (1987) - ha dreist-holl goude bezañ bet kemeret perzh en abadenn  Apostrophes  war Antenne 2, hag en un heuliad abadennoù  Radioscopie  war France Inter.  Evit kinnig an danvez-mañ a zo unan eus perzhioù diazez Diwan, hon eus kavet a-zoare leuskel ar gomz gant ar chelenner Claude Hagège hag embann tammoù eus e brezegennoù pa zeuas da  Lannuon dan 28 a viz mae 1988 :.        Ar yezhoù zo ur reizhad arouezioù a choarvez en ur cheriaoueg a dalv da sevel lavaradoù. Implijet e vez arouezioù gant al lavaradoù-se, met bez e vez en tu all da se reolennoù do stummañ a-benn produiñ frazennoù gant ar cheriaoueg e yezh-mañ-yezh.  Dan den unyezheger ne vez anat an arouezioù-se dezhañ nemet dre ar pezh a anver o zu sterdalvoudus (lodenn ar son) hag o zu sterdalvoudet (ar ster dre  vras). Dun unyezheger ne vez nemet un arouezad da gement arouezer, pa vez dan divyezheger daou arouezer evit un arouezad hepken, rak ne gemm ket ar ster gant an droidigezh pe an tremen eus an eil yezh deben. Dre ma vez liammet gantañ daou arouezer ouzh un arouezad e chello dielfennañ pishoch an arouezadoù. Barrekoch war an dezrannañ e vo an den divyezheger eget an unyezheger.  Meur a daol-arnod sirius ha pouezus a ziskouez e vez kalz muioch tuet ar vugale divyezhek da zeskiñ mat ar matematik ha da  verat gwezhiadennoù bred diazezet war an difetisted.*       Etre o zri hag o fevar bloaz hag etre o dek hag o zrizek vloaz e vez ar ouestoni deskiñ yezhoù en he barr. En oadoù-se e vez en he brasañ ar varregezh emheñvelaat, a zo anezhi an diazez pennañ dan deskiñ yezhoù. Goude trizek vloaz ne emdro ket ken ar benvegad distagañ ha mouezhiadiñ ar pezh a lak da gompren penaos o devez mil boan an dud vras da zeskiñ yezhoù estren. Goude trizek vloaz ivez e  krog ar bugel, evit abegoù kevredigezhel, da chouzañv destrizhoù diwar e demz-spered, diegi deuet diwar e youl difenn e skeudenn, an aon da vezañ graet al lu gantañ, ar pezh a zo emzalch tud deuet. Ur skoazell vras eo dar vugale bout hep an holl zestrizhoù, an holl damalloù a verk an oadour goude e drizek vloaz. Lakaet eo bet anat gant taolioù-arnod penaos e chell ar bugel ober gant an emheñveladur fonetek hag ivez kaout barregezh distagoniel ha mouezhiadoniel, ha neuze deskiñ mat ar gerioù hag an ereadur  hag ivez an distagadur. Gant se e vez aesoch deskiñ ar yezhoù estren.       Kavet e vez e yezhoù all azonioù par da frammadur ar frazenn vrezhonek; e giz-se e vez aesoch dar vrezhonegerien mont war studi yezhoù all. Kement-mañ a lak ar bugel brezhoneger da gaout dre berzh ur yezh estren a-walch, un toullad mat a araezioù displegañ a zeu en tu all dar re a ro dezhañ ar galleg.  Ur pinvidikadur sevenadurel eo se, rak gellout a ra ar bugel meizañ,  dre ar yezh disheñvel-se, merkoù patromoù a vez e kalz yezhoù all hag he deus krog a-walch warno an divyezhegezh brezhoneg-galleg. Evidon eo dibriz talvoudegezh kement-mañ evit ar pezh a sell ouzh an diorroadur sevenadurel, kefredel ha buhezegezhel zoken.       Ne welan ket penaos e vije un dislavar bennak etre kas war-raok ar yezhoù rannvro ha gwareziñ ar galleg.  Ne cheller krediñ da vat e difenn ar galleg a-enep da aloubidigezh ar saozneg-amerikaneg nemet  ma kempenn ar galleg e di ha neuze ma ro lañs Bro-Frañs dar yezhoù rannvro, ha dar brezhoneg peurgetket, ar pezh o deus ar gwir da chortoz diganti gant gwir abeg.  Merzout a ran penaos nemañ ket ar brezhoneg o lakaat ar galleg en arvar. E-mesk an dud a zifenn ar galleg a-enep dar saozneg-amerikaneg e kavan kalz muioch a dud a gomz yezhoù rannvro eget a challegerien unyezhek. Gallout a ra an emzalch-se bezañ treuzlechiet war an dachenn etrevroadel. Nemañ ket ar brezhoneger och abegiñ ouzh ar  galleg tamm ebet hag en tu-hont da se e chell difenn gwelloch ar galleg dre ma z eo bresk stad e yezh.       Perak plediñ gant ar brezhoneg ha neo ket gant ar saozneg pemañ ar saozneg da vezañ desket buan gant hor bugale ? Evit ur galleger eo aes ar saozneg : an doare saozneg a implij, al lodenn ouiziegezh ret de zeskiñ (da lavarout eo nebeut a dra) nint ket abeg a-walch da vont dillo war e dro.  Dre ma nen deus andon ebet ar  saozneg e sevenadur ar vro-mañ, evel men deus ar brezhoneg, e welan nebeutoch-nebeutañ perak e vije lammet war ar saozneg pa dap an dud bevañ en ur vro eus Frañs e lech ma vez komzet ur yezh rannvroel.  Elese, ma lakaer e vo desket ar saozneg un deiz bennak gant ar bugel galleger hervez an implij a raio gantañ, neus ket a vall bras da gaout en abeg dan doare gouiziegezh rekis ha da heñvelder e batrom genetek a dosta anezhañ ouzh ar galleg. Dre ma z eus ur gwir reizhabeg dar brezhoneg a zo gwriziennet  donoch e sevenadur ar vro, ez eo splann, ma vijen breizhad, e tibabfen lakaat ma bugale da zeskiñ brezhoneg.  Diwar an holl abegoù-mañ e soñj din emañ an divyezhegezh brezhoneg-galleg da vezañ difennet amañ, hep derchel kont eus ar splet meneget ganin evit ur bugel a grog yaouankik gant e soubidigezh en ur yezh keltiek kaer.       Neo ket sevenadur ar vro-mañ un dasorchidigezh danzeadel embreget gant kefredourien a fell dezho kavout un abeg pe meur a  hini da zizaoniñ o spered. Neo ket kennebeut ur seurt klask artizanel war ar gwrizioù gouestlet da vagañ ur goulenn politikel; un adpakañ ur sevenadur diles ha kozh an hini eo nemetken, hep kontañ ez eo ur binvidigezh ouzhpenn war an dachenn sevenadurel. Sklaer eo da vat ez eo Europa ar Broadoù (na viro ket ouzh un Europa dreistvroadel da vezañ) Europa ar Yezhoù ivez.  Kalonekaat a ran start ha gredus an holl re a zo o fal kendalch ha kelenn ar brezhoneg war ur skeul vras. Un embregadenn ret eo. Ar  re a zesk brezhoneg, ar re vras zoken, hag a zesk anezhañ do bugale a zo tud dellezek da vezañ estlammet outo.  Fellout a ra din lavarout e roan ma chred a yezhoniour a vicher gant kas war-raok ar brezhoneg.